CELEX: 62018CN0185
Language: et
Date: 2018-03-09 00:00:00
Title: Kohtuasi C-185/18: Eelotsusetaotlus, mille on esitanud Tribunal Supremo (Hispaania) 9. märtsil 2018 – Oro Efectivo S.L. versus Diputación Foral de Bizkaia

28.5.2018   
            
            
               ET
            
            
               Euroopa Liidu Teataja
            
            
               C 182/13
            
         Eelotsusetaotlus, mille on esitanud Tribunal Supremo (Hispaania) 9. märtsil 2018 – Oro Efectivo S.L. versus Diputación Foral de Bizkaia
   (Kohtuasi C-185/18)
   (2018/C 182/16)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Supremo
   
      Põhikohtuasja pooled
   
   
      Kaebaja: Oro Efectivo S.L.
   
      Vastustaja: Diputación Foral de Bizkaia
   
      Eelotsuse küsimused
   
   Kas nõukogu 28. novembri 2006. aasta direktiiviga 2006/112/EÜ, mis käsitleb ühist käibemaksusüsteemi (1), ja sellest direktiivist tuleneva neutraalse maksustamise põhimõttega, nagu ka seda direktiivi tõlgendava Euroopa Kohtu praktikaga on vastuolus liikmesriigi õigusnorm, mille kohaselt liikmesriik võib nõuda ettevõtjalt või majandus- või kutsetegevuse raames tegutsevalt isikult vallasasja (konkreetselt kulla, hõbeda või juveelide) ostmise pealt muud kaudset maksu peale käibemaksu, kui:
   
               1)
            
            
               ostetud asja kasutatakse töötlemise ja hiljem üleandmise teel nimetatud ettevõtja enda majandustegevuse otstarbel;
            
         
               2)
            
            
               ostetud asja uuesti ettevõtlusringlusse laskmise raames tehakse käibemaksustatavaid tehinguid ja
            
         
               3)
            
            
               selles riigis kohaldatav õigus ei võimalda ettevõtjal või majandus- või kutsetegevuse raames tegutseval isikul niisugustes tehingutes esimese nimetatud ostu pealt selle maksuna tasutud maksu maha arvata?
            
         
      (1)  
         ELT 2006 L 347, lk 1.